เนื่องด้วย อบต.ได้รับเงินอุดหนุนเฉพาะกิจ ปี 2561 จากกรมส่งเสริมการปกครองท้องถิ่น โครงการซ่อมสร้างถนนแอสฟัลท์ติกคอนกรีตเดิม เป็นถนนคอนกรีตเสริมเหล็ก แต่ปรากฏว่าในระหว่างที่ของบประมาณ ได้มีการก่อสร้างเส้นดังกล่าวไปบางส่วนแล้ว ทำให้ระยะทางขาดไป 15 เมตร อบต.จึงได้ทำหนังสือขอปรับแบบและลดงบประมาณไปยังจังหวัด ซึ่งทางจังหวัดได้แจ้งว่าทำหนังสือหารือกับ กรมส่งเสริมการปกครองท้องถิ่นว่าเป็นอำนาจของผู้ว่าราชการจังหวัด ในการแก้ไขหรือไม่ ทางเจ้าหน้าที่ของสำนักงานส่งเสริมการปกครองท้องถิ่นจังหวัดแนะนำว่าหากรอการตอบข้อหารือดังกล่าวอาจทำให้ล่าช้า ให้ดำเนินการประกาศไปก่อนโดย หมายเหตุ “การจัดจ้างในครั้งนี้จะมีการลงนามในสัญญาหรือข้อตกลงเป็นหนังสือได้ต่อเมื่อได้รับการจัดสรรงบประมาณรายจ่ายประจำปีงบประมาณ พ.ศ.2561 จากสำนักงบประมาณแล้ว และได้รับอนุมัติแก้ไขเปลี่ยนแปลงแบบ สำหรับกรณีที่ไม่ได้รับการจัดสรรงบประมาณรายจ่ายเพื่อการจัดหาและไม่ได้รับอนุมัติแก้ไขเปลี่ยนแปลงแบบในครั้งดังกล่าว อบต.สามารถยกเลิกการจัดหาได้ความละเอียดทราบแล้วนั้น”

จึงอยากเรียนถามว่าในระหว่างที่ยังไม่มีการอนุมัติปรับแบบและลดงบประมาณ อบต.สามารถดำเนินการ กำหนดราคากลางและดำเนินการตามระเบียบกระทรวงการคลัง ว่าด้วย การจัดซื้อจัดจ้างและการบริหารพัสดุภาครัฐ พ.ศ.2560 ได้เลยหรือไม่ตามข้อแนะนำดังกล่าวข้างต้น